CELEX: 52011DP0541
Language: et
Date: 2011-12-01 00:00:00
Title: Viktor Uspaskichi puutumatuse ja eesõiguste kaitsmise taotlus Euroopa Parlamendi 1. detsembri 2011 . aasta otsus Viktor Uspaskichi puutumatuse ja eesõiguste kaitsmise taotluse kohta (2011/2162(IMM) ja 2011/2099(IMM))

11.6.2013   
            
            
               ET
            
            
               Euroopa Liidu Teataja
            
            
               CE 165/80
            
         Neljapäev, 1. detsember 2011Viktor Uspaskichi puutumatuse ja eesõiguste kaitsmise taotlus
   P7_TA(2011)0541
   Euroopa Parlamendi 1. detsembri 2011. aasta otsus Viktor Uspaskichi puutumatuse ja eesõiguste kaitsmise taotluse kohta (2011/2162(IMM) ja 2011/2099(IMM))
   2013/C 165 E/12
   
      Euroopa Parlament,
   
               —
            
            
               võttes arvesse Viktor Uspaskichi 5. aprilli 2011. aasta taotlust, millest anti teada Euroopa Parlamendi täiskogu istungil 9. mail 2011. aastal, tema puutumatuse kaitsmiseks ning tema 11. aprilli 2011. aasta taotlust, millest anti teada Euroopa Parlamendi täiskogu istungil 4. juulil 2011. aastal, Euroopa Parlamendi 7. septembri 2010. aasta otsuse (tema puutumatuse äravõtmise kohta) (1) läbivaatamiseks,
            
         
               —
            
            
               olles vastavalt kodukorra artikli 7 lõikele 3 Viktor Uspaskichi 10. oktoobril 2011. aastal ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 (protokoll) artikleid 7 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta ning 19. märtsi 2010. aasta otsuseid (2),
            
         
               —
            
            
               võttes arvesse Leedu Vabariigi põhiseaduse artikli 62 sätteid,
            
         
               —
            
            
               võttes arvesse Euroopa Parlamendi 7. septembri 2010. aasta otsust võtta Viktor Uspaskichilt puutumatus,
            
         
               —
            
            
               võttes arvesse kodukorra artikli 6 lõiget 3 ja artiklit 7,
            
         
               —
            
            
               võttes arvesse õiguskomisjoni raporteid (A7-0411/2011 ja A7-0413/2011),
            
         
               A.
            
            
               arvestades, et on asjakohane käsitleda Viktor Uspaskichi 5. ja 11. aprillil 2011. aastal esitatud taotlusi koos, kuna need on seotud sama kohtumenetlusega;
            
         
               B.
            
            
               arvestades, et Euroopa Parlamendi liikme Viktor Uspaskichi vastu on algatatud kriminaalmenetlus ja Vilniuse piirkondlikus kohtus pooleliolevas menetluses süüdistatakse teda kuritegudes Leedu Vabariigi kriminaalkoodeksi järgmiste sätete alusel: artikli 24 lõige 4 koostoimes artikli 222 lõikega 1, artikli 220 lõige 1, artikli 24 lõige 4 koostoimes artikli 220 lõikega 1, artikli 205 lõige 1 ja artikli 24 lõige 4 koostoimes artikli 205 lõikega 1;
            
         
               C.
            
            
               arvestades, et protokolli artikli 9 kohaselt on Euroopa Parlamendi istungjärkude ajal Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel; arvestades, et immuniteedile ei saa tugineda, kui parlamendiliige tabatakse õiguserikkumiselt, ning see ei takista Euroopa Parlamendil kasutamast õigust oma liikme immuniteet ära võtta;
            
         
               D.
            
            
               arvestades, et Leedu Vabariigi põhiseaduse artikli 62 kohaselt ei tohi riigi parlamendi (seimi) liiget võtta kriminaalvastutusele või vahistada ega tema vabadust muul viisil piirata ilma seimi nõusolekuta;
            
         
               E.
            
            
               arvestades, et Leedu Vabariigi põhiseaduse artiklis 62 on lisaks sätestatud, et seimi liikmele ei tohi süüdistust esitada seimis antud häälte või peetud kõnede eest, kuid teda võib üldise menetluse kohaselt võtta vastutusele isikliku solvamise või laimamise eest;
            
         
               F.
            
            
               arvestades, et Viktor Uspaskichit süüdistatakse peamiselt õiguserikkumistes, mis seisnevad erakonna rahastamise kohta valede raamatupidamisandmete esitamises enne tema valimist Euroopa Parlamenti;
            
         
               G.
            
            
               arvestades, et Euroopa Parlament võttis 7. septembril 2010. aastal Viktor Uspaskichilt puutumatuse, võttes arvesse asjaolu, et ei esitatud veenvaid tõendeid fumus persecutionis’e olemasolu kohta ning et kriminaalkuritegudel, milles Viktor Uspaskichit süüdistatakse, ei olnud mingit seost tema tegevusega Euroopa Parlamendi liikmena;
            
         
               H.
            
            
               arvestades, et 28. oktoobril 2010. aastal esitas Viktor Uspaskich Euroopa Parlamendi 7. septembri 2010. aasta otsuse suhtes Üldkohtule tühistamishagi, et see juba 2011. aasta juulis tagasi võtta;
            
         
               I.
            
            
               arvestades, et oma 5. aprilli 2011. aasta kirjas, milles ta taotleb oma puutumatuse kaitsmist, väidab Viktor Uspaskich, et Leedu ametiasutuste algatatud kriminaalmenetlus takistab tal täita oma parlamendiliikmekohustusi või muudab selle raskeks, piirates tema liikumisvabadust vastuolus protokolli artikliga 7;
            
         
               J.
            
            
               arvestades, et kõnealuse protokolli artikli 7 ülesanne on kaitsta liikmeid nende liikumisvabadusele seatavate piirangute eest, välja arvatud kohtulikud piirangud, ning seetõttu ei hõlma see puutumatust, vaid eesõigust ega kaitse liikme liikumisvabadusele seatavate kohtulike piirangute eest (3);
            
         
               K.
            
            
               arvestades, et seetõttu ei ole Euroopa Parlamendil võimalik rahuldada Viktor Uspaskichi 5. aprilli 2011. aasta taotlust kaitsta tema puutumatust protokolli artikli 7 alusel;
            
         
               L.
            
            
               arvestades, et oma 11. aprilli 2011. aasta kirjas taotleb Viktor Uspaskich Euroopa Parlamendi 7. septembri 2010. aasta otsuse läbivaatamist WikiLeaksis esitatud väidetavalt uute asjaolude alusel, mis tema sõnul näitavad, et ta langes fumus persecutionis’e ohvriks;
            
         
               M.
            
            
               arvestades, et kõnealune taotlus tuleks lükata tagasi, kuna ei ole tuvastatud piisavat seost väidetavate uute asjaolude ja Viktor Uspaskichi suhtes valede raamatupidamisandmete esitamise eest menetluse algatamise vahel;
            
         
               N.
            
            
               arvestades lisaks – ja see kehtib ka Viktor Uspaskichi väite suhtes, et 7. septembri 2010. aasta otsuse vastuvõtmisega olevat rikutud tema põhiõigust kaitsele ja Euroopa Liidu põhiõiguste hartat –, et Euroopa Parlamendi 7. septembri 2010. aasta otsuse läbivaatamise taotlus ei kujuta endast puutumatuse ja eesõiguste kaitsmise taotlust kodukorra artiklite 6 ja 7 tähenduses;
            
         
               1.
            
            
               otsustab mitte kaitsta Viktor Uspaskichi puutumatust ja eesõigusi;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raportid viivitamatult Leedu Vabariigi pädevale ametiasutusele.
            
         
      (1)  ELT C 308 E, 20.10.2011, lk 90.
   
      (2)  Otsus kohtuasjas 101/63: Wagner v. Fohrmann ja Krier, EKL 1964, lk 195; otsus kohtuasjas 149/85: Wybot v. Faure ja teised, EKL 1986, lk 2391; otsus kohtuasjas T- 345/05: Mote v. parlament, EKL 2008, lk II-2849; otsus liidetud kohtuasjades C-200/07 ja C-201/07: Marra v. De Gregorio ja Clemente, EKL 2008, lk I-7929; otsus kohtuasjas T-42/06: Gollnisch v. parlament.
   
      (3)  Otsus kohtuasjas T-345/05: Mote v. parlament, EKL 2008, lk II-2849, punktid 48–52.